CELEX: 62011CB0650
Language: hu
Date: 2013-01-10 00:00:00
Title: C-650/11. sz. ügy: A Bíróság (tizedik tanács) 2013. január 10-i végzése (az Augstākās tiesas Senāts előzetes döntéshozatal iránti kérelme — Lettország) — Ilgvars Brunovskis kontra Lauku atbalsta dienests (Közös agrárpolitika — 1782/2003/EK rendelet — Támogatási rendszerek bevezetése az új tagállamokban — Nemzeti kiegészítő közvetlen kifizetések — A támogatás nyújtásának feltételei — 1973/2004/EK — Alkalmazhatatlanság)

13.4.2013   
            
            
               HU
            
            
               Az Európai Unió Hivatalos Lapja
            
            
               C 108/6
            
         A Bíróság (tizedik tanács) 2013. január 10-i végzése (az Augstākās tiesas Senāts előzetes döntéshozatal iránti kérelme — Lettország) — Ilgvars Brunovskis kontra Lauku atbalsta dienests
   (C-650/11. sz. ügy) (1)
   
   (Közös agrárpolitika - 1782/2003/EK rendelet - Támogatási rendszerek bevezetése az új tagállamokban - Nemzeti kiegészítő közvetlen kifizetések - A támogatás nyújtásának feltételei - 1973/2004/EK - Alkalmazhatatlanság)
   2013/C 108/11
   Az eljárás nyelve: lett
   
      A kérdést előterjesztő bíróság
   
   Augstākās tiesas Senāts
   
      Az alapeljárás felei
   
   
      Felperes: Ilgvars Brunovskis
   
      Alperes: Lauku atbalsta dienests
   
      Tárgy
   
   Előzetes döntéshozatal iránti kérelem — Augstākā tiesas Senāts — A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003 tanácsi rendelet (HL L 270., 1. o.; magyar nyelvű különkiadás 3. fejezet, 40. kötet, 269. o.) 125. cikke (1) bekezdésének, valamint az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló, 2004. október 29-i 1973/2004/EK bizottsági rendelet (HL L 345., 1. o.) 102. cikke (2) bekezdésének értelmezése — Anyatehénre vonatkozó támogatás — Olyan nemzeti szabályozás, amely az éves támogatás nyújtását kizárólag olyan anyatehenek és üszök vonatkozásában írja elő, amelyek a szóban forgó évben, legkésőbb július 1-jéig támogatható állatállományként nyilvántartásba kerülnek — A támogatás számításakor a szóban forgó évben [a rendelet értelmében] anyatehénnek minősülő anyatehenek tekintetbe vétele vagy sem.
   
      Rendelkező rész
   
   Az uniós jogot és különösen a 2004. március 22-i 2004/281/EK tanácsi határozattal módosított, a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003 tanácsi rendelet 143d. cikkét úgy kell értelmezni, hogy azzal nem ellentétes egy olyan nemzeti szabályozás, mint amilyen a jelen alapeljárás tárgya, amely egyes nemzeti kiegészítő közvetlen kifizetéseket a csordában anyatehenek jelenlétéhez köti és a támogatás nyújtását az érintett év július 1-jét megelőzően tett nyilatkozathoz köti, anélkül, hogy figyelembe lehetne venni a fenti dátumot követően az anyatehenek számának növekedését.
   
      (1)  HL C 49., 2012.2.18.